ନୂଆଦିଲ୍ଲୀ, ୧୫|୦୩ଃ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ କରୋନା ଭାଇରସର ମୁକାବିଲା ପାଇଁ ସାର୍କ୍ ଦେଶଙ୍କୁ ଏକଜୁଟ କରିବାରେ ଲାଗିଛନ୍ତି। ପାକିସ୍ତାନ ଏହି ମାରାତ୍ମକ ଭାଇରସର ମୁକାବିଲା କରିବା ପରିବର୍ତ୍ତେ ପୁଣି ବିଷ ଓଗାଳିଛି। ରବିବାର ମୋଦୀ ଓ ସାର୍କ ଦେଶଙ୍କ ମଧ୍ୟରେ ଭିଡିଓ କନଫରେନ୍ସିଂ ସମୟରେ ପାକିସ୍ତାନ କାଶ୍ମୀର ପ୍ରସଙ୍ଗ ଉଠାଇଥିଲା।
ଏହି କନଫରେନ୍ସିଂରେ ପାକ୍ ପ୍ରଧାନମନ୍ତ୍ରୀ ଇମରାନ ଖାନ ନିଜେ ସାମିଲ ହୋଇନଥିଲେ। ତାଙ୍କ ସ୍ଥାନରେ ସ୍ୱାସ୍ଥ୍ୟମନ୍ତ୍ରୀ ଜାଫର ମେଜୀ ଏଥିରେ ଭାଗ ନେଇଥିଲେ। ଏହି ସମୟରେ ତାଫର କାଶ୍ମୀର ପ୍ରସଙ୍ଗ ଉଠାଇ କରୋନା ଭାଇରସର ମୁକାବିଲା ପାଇଁ ଜମ୍ମୁ-କାଶ୍ମୀରରୁ ପ୍ରତିବନ୍ଧକ ହଟାଯାଉ ବୋଲି କହିଥିଲେ।
ସେ ଆହୁରି କହିଥିଲେ ଯେ, କରୋନା ମହାମାରୀର ରୂପ ନେଲାଣି। ସାରା ବିଶ୍ୱରେ କରୋନାର ୧୫୫,୦୦୦ଟି ମାମଲା ସାମ୍ନାକୁ ଆସିଛି। ୫୮୩୩ଜଣଙ୍କ ମୃତ୍ୟୁ ହୋଇସାରିଛି। ୧୩୮ଟି ଦେଶ କରୋନାର କବଳରେ ରହିଛନ୍ତି।
ସୂଚନାଯୋଗ୍ୟ, କାଶ୍ମୀରରୁ ଧାରା ୩୭୦ ହଟିବା ପରେ ପାକିସ୍ତାନ ପାଗଳଙ୍କ ଭଳି ପ୍ରଳାପ କରୁଛି। ପାକ୍ ଏହାକୁ ଗ୍ରହଣ କରିପାରୁ ନାହିଁ। ଧାରା ୩୭୦ ହଟିବା ଦ୍ୱାରା ଆତଙ୍କବାଦ ମଧ୍ୟ ହ୍ରାସ ପାଇଛି।
